Biman Chand Prasad

Dr. Biman Chand Prasad, Fiji ke ek Hindustani politician hae. Uu National Federation Party ke leader aur and Shadow Minister for Finance, Planning and Statistics aur Fijian Parliamentary Public Accounts Committee ke chairman hae.

Bajpan ke din
Prasad ke janam Dreketi, Vanua Levu me bhaus rahaa. Uu aapan parrhai Muanidevo Indian School, Dreketi Junior Secondary School aur Labasa College me karris rahaa. Uu Bachelor of Arts in mathematics and economics University of the South Pacific se karis aur iske baad Masters of Commerce University of New South Wales se aur Doctor of Philosophy University of Queenslandse .

Parrhai likhai
Prasad, 1986 me  University of the South Pacific me lecturer banaa. Uu 1999 se 2006 talak, USP staff Association ke President rahaa, 2003 se 2007 talak School of Economics ke head aur 2007 se 2013 Professor of Economics and Dean of the faculty of Business and Economics rahaa. Uu  Journal of Fijian Studies  ke associate editor aur Journal of Pacific Studies ke editor rahaa. Professor Prasad dher book aur journal article likhis hae.  Uu  dher regional aur international agencies aur South Pacific government ke khatir consultancy kaam bhi karis hae.

April 2014 me, Prasad  University of the South Pacific ke Professor of Economics ke position se resign kar ke politics join karis.

Uu abhi talak Griffith University, James Cook University and Punjabi University in Patiala, India ke Adjunct Professorships ke position hold kare hae.

Politics me
Prasad, 1999 ke election me National Federation Party ke taraf se kharraa bhais rahaa lekin nai jiitis. 2001 me uske NFP ke President banae ke kosis karaa gais llekin uu inkaar kar diis.

March 2014 me Prasad ke NFP ke leader chuna gais. Uu 2014 ke election me kharraa bhais, jisme uske 8,097 votes milaa jonki fourth highest-ranked candidate me rahaa. Uske party ke 5.2 percent popular vote aur 3 of the 50 parliamentary seats mila.

Prasad iske baad Shadow Minister for Finance, Planning and Statistics aur Chairman of the Parliamentary Public Accounts Committee banaa.

References

Ii bhi dekho
Sitiveni Rabuka

Bahaari jorr

vibhag:Fiji ke House of Representatives ke member
vibhag:National Federation Party ke member
vibhag:Jinda log
vibhag:University of the South Pacific alumni
vibhag:University of the South Pacific faculty
vibhag:Labasa ke log